O‘zbekiston Prezidenti Shavkat Mirziyoyev tashabbusi bilan aholining ehtiyojmand qatlamiga ko‘rsatib kelinayotgan g‘amxo‘rlik, ularni ham ma’naviy, ham moddiy tomondan qo‘llab-quvvatlanilishi insonparvarlik prinsiplariga to‘la asoslangan. Jumladan, joriy yilning 16 iyun kuni Prezident topshirig‘iga asosan Qashqadaryo viloyati aholisining kam ta’minlangan hamda mehnat layoqati chegaralangan qatlamini qo‘llab-quvvatlash maqsadida 100 ga yaqin kishiga tikuv mashinalari, nogironlar aravachalari, hassalar, davolanishga yo‘llanmalar hamda 150 million so‘m miqdorida moddiy yordam ko‘rsatildi. Eslatib o‘tamiz: bundan avval huddi shunday xayriya tadbiri Sirdaryo viloyatida o‘tkazilgan edi.